Dette er både rigtigt og forkert. Selv solen har sine skyggesider. Selv om det i første omgang ser ud, som om solen udtørrer huden og reducerer nogle typer af inflammatoriske læsioner (f.eks. bumser), bidrager solen faktisk til, at huden bliver tykkere og overproducerer talg. Når det så bliver efterår igen, bliver huden pludselig atter fedtet, og urenhederne kommer tilbage. Dette er kendt som ”rebound-effekten”. Selv om sommeren, og selv om din hud ser pæn ud, bør du opretholde en god hudplejerutine og især bruge en god solbeskyttelse.